title: Общини се оплакват от сивия сектор в хотелиерството

maintext:
Фотограф: Юлия Лазарова
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Българските общини, които развиват туризъм, са разтревожени от сивия сектор в хотелиерството. Проблемът пряко се отразява върху приходите в общинските бюджети. Това заяви заместник-председателят на Националното сдружение на общините в България (НСОРБ) и кмет на Троян Донка Михайлова на пресконференция по повод на четвъртата работна среща между бизнеса и местната власт, организирана в планинския град от Асоциацията на българските туроператори и туристически агенти (АБТТА).По думите на Михайлова, цитирана от БТА, проблемът със сивия сектор в хотелиерството може да се реши със създаване на система за по-обективен контрол и законодателни промени. НСОРБ е поставило въпроса пред министерствата на икономиката и на вътрешните работи. "Имаме уверението на държавата, че това ще се случи, за да може хотелиерският бизнес да излезе на светло", добави Михайлова.Трябва да има по-ефективен контрол, за да се обърне тенденцията ръстът на туристите да изпреварва ръста на приходите, заяви Ирина Найденова - заместник-председател на организацията.Членовете на организацията посочват, че е важно отбелязаният това лято ръст на туристите от 15% да се задържи и в следващите години.По думите на Даниела Стоева - член на управителния съвет на асоциацията, голяма трудност за туроператорите е, че липсва статистика по отношение на видовете туризъм и за тях остава неизвестно какво се случва във вътрешността на страната, какви са посещаемостта и търсенето. Според нея има ръст в търсенето на продуктите на културния туризъм.Според специалистите с оглед на развитието на интернет предлагането туроператорите, за да останат на пазара, трябва да бъдат по-креативни по отношение на услугите, които предлагат.


title: САЩ разследват мъж за кражба на класифицирани документи, продължила 20 години

maintext:
Харолд Мартин е работил за консултантската фирма Booz Allen Hamilton - същата, в която бе анет и Едуард Сноудън.
Американските власти разследват бивш сътрудник на Агенцията за национална сигурност (NSA– за кражба на класифицирани данни, пише "Ройтерс".Според прокурорите от Балтимор Харолд Томас Мартин над 2 десетилетия е крадял класифицирана информация от редица правителствени агенции. По предварителни оценки количеството открадната информация се равнява на 50 терабайта данни и 6 кашона с документи. Много от тях са били открити оставени отоврени в дома му, в офиса му, в колата му и др., уточнява "Вашингтон пост" Един терабайт се равнява на 500 часа филми.Мартин, чиято мярка за неотклонение съдът трябва да гледа днес, е събрал и лични данни на държавни служители.Властите не смятат, че Мартин е предал информацията на чуждо правителство, но се опасяват, че ако бъде пуснат под гаранция, може да го стори.Тъй като мъжът няма валиден американски паспорт, разследващите смятат, че той може да се обърне към друга страна за помощ. Според прокуратурата той е бил в контакт с неназовани руски граждани, а през юни е свалял информация от интернет на руски и други езици. Освен това разследващите твърдят, че Мартин има цял арсенал оръжия в дома и колата си.Мъжът бе арестуван в началото на месеца по обвинение в кражба на държавно имущество и неразрешено изнасяне на класифицирана информация. Очаква се обаче в окончателния обвинителен акт сътрудникът да бъде обвинен в многобройни нарушения на закона за шпионажа, което означава, че за всяко от тях може да получи присъда до 10 години.Според прокуратурата мъжът представлява висок риск за нацията и физическото здраве на гражданите и не трябва да бъде пускан от ареста.Мартин е работел в консултантската фирма Booz Allen Hamilton – същата, в която служител бе и Едуард Сноудън. След ареста му компанията незабавно го уволни.В момента ФБР разследва възможна връзка между случая на Мартин и изтичането това лято на тайни хакерски похвати, които NSA е използвала, за да пробие защитата на компютрите на традиционни политически противници като Русия и Китай.

fasttext_language: bg


title: "ЦСКА-София" е подал заявка за промяна на името, за да отпадне тирето

maintext:
Фотограф: Красимир Юскеселиев
"ЦСКА-София" е подал искане за промяна на името, с което дружеството е регистрирано в търговския регистър, пише "Тема спорт". Според информацията целта е да отпадне тирето в името.Новото наименование, което все още чака одобрение, е ПФК ЦСКА (PFC CSKA на английски).През лятото дружеството "ЦСКА-София" тръгна със собственици Гриша Ганчев, Юлиян Инджов и Христо Стоичков. В сложния процес по преструктурирането бяха включени "Чавдар" (Етрополе) и "Литекс".Стремежът на ръководството е официалното изписване да остане единствено "ЦСКА".Следващата цел пред собствениците е участието в търговете за емблемата и за базите. По първата точка се очаква назначаването на оценител на имуществото на старото дружество ПФК ЦСКА АД. В момента клубът има право да ползва базите - стадион "Българска армия" и Панчарево, докато се организира и търг.


description: "Локомотив" (Новосибирск) е на второ място във временното класиране с две победи от два мача и шест точки, колкото има и шампионът "Зенит" (Казан), но без загубен гейм.

title: Отборът на Пламен Константинов записа втора победа в Русия

maintext:
Пламен Константинов направи успешен старт на сезона в Русия
[LAP.bg]
Селекционерът на мъжкия национален отбор по волейбол на България Пламен Константинов и воденият от него "Локомотив" (Новосибирск) постигнаха втора поредна победа в Суперлигата на Русия.
Волейболистите на Константинов победиха "Динамо-ЛО" (Ленинградска област) с 3:0 (25:22, 25:21, 25:19) в мач от втория кръг на първенството.
"Локомотив" е на второ място във временното класиране с две победи от два мача и шест точки, колкото има и шампионът "Зенит" (Казан), но без загубен гейм.
Реализатор за "Локомотив" стана капитанът Лукаш Дивис с 14 точки. Сергей Савин добави 13 точки.
За тима на "Динамо-ЛО" Антон Ботин завърши с 13 точки.
"Играчите на съперника бяха по-нервни от обичайното. Мисля, че в Красноярск играха по-спокойно, а тук бяха притеснени. Не се получи всичко в играта на "Динамо-ЛО", но това е силен отбор и погледнато сериозно, мисля, че ще бъде много трудно срещу тях в бъдеще", коментира Константинов след мача.
"Разликата в опита беше голяма и беше в наша полза особено в ключовите моменти от първите два гейма, когато играта бе равностойна. Много се радвам, че големият волейбол се завръща в Санкт Петербург. Щастлив съм и че спечелихме, а също така се радвам да видя Олег Согрин като треньор. Прекарахме с него прекрасен сезон в Сургут", коментира Пламен Константинов след мача.


description: Квалифицираните работници вече са по-търсени в България дори от инженерите и лекарите, сочат данните от Годишното проучване за недостига на таланти на ManpowerGroup България, обявено днес.

title: Проучване показа кои са 10-те най-търсени професии в България

maintext:
Общо 62% от работодателите в България изпитват затруднения да запълнят своите свободни работни места тази година.
Фотограф: Юлия Лазарова
Квалифицираните работници вече са по-търсени в България дори от инженерите, лекарите и ИТ специалистите, сочат данните от Годишното проучване за недостига на таланти на ManpowerGroup България, обявено днес.
Квалифицираните работници тази година са на първо място в десетката най-търсени професии, следвани от инженерите, шофьорите и работещите в хотелиерството и ресторантьорството. За сравнение - през миналата година в топ 3 на търсените професии бяха инженерите, следвани от квалифицираните работници и мениджърите. ИТ специалистите също губят позиция като от 5-то място през миналата година, вече са на 10-то.
Общо 62% от работодателите в България изпитват затруднения да запълнят своите свободни работни места тази година, показва националното представително проучване, обхванало 621 компании. При това всеки четвърти заявява, че сега му е по-трудно, а според 6% ситуацията се е улеснила. През 2015 г. с подобни проблеми бяха 50% от компаниите.
Основните причини, посочвани от работодателите, за срещаните трудности при запълване на свободни позиции, на първо място е липсата на изискваните т.нар. твърди умения (например квалификации, свързани с определени задачи, ИТ умения, или езикови и математически умения). С този проблем са се сблъскали 32% от анкетираните. Около 30% от работодателите посочват като проблем липсата на кандидати, а 13% - липсата на изискваните т.нар. меки умения (професионализъм, ентусиазъм, междуличностни умения, гъвкавост/адаптивност). Липсата на опит у кандидатите се посочва като причина за недостига на кадри от 12% от работодателите. Едва 11% от наемащите, посочват разминаване между очакванията и възможностите за размера на възнаграждението.
За справяне с трудностите при намирането на хора българските работодатели използват няколко стратегии. Най-голяма част – 50% - предоставят допълнително обучение и развитие на вече наетите. На второ място, работодателите посочват наемането на хора извън традиционния набор от характеристики – по-възрастни, или по-млади от обичайното, служители. Eдна трета от работодателите (33%), използват аутсорсинг на дейности, 30 процента предлагат по-високо възнаграждение на наетите, а 29% - предлагат допълнителни екстри. 22% казват, че променят с
ъществуващите работни модели – например гъвкава, или дистанционна работа. Само 9% от анкетираните твърдят, че не следват никакви стратегии, а 2 процента заявяват, че не знаят.
За да бъдат успешни, бизнес организациите трябва да обърнат по-голямо внимание на изготвянето и следването на стратегии за преодоляване и предотвратяване на недостига на таланти. От друга страна, кандидатите е добре да са готови да учат непрекъснато и да се развиват, така че да бъдат конкурентоспособни," коментира Надя Василева, управляващ директор на ManpowerGroup България.
Най-търсените професии за 2016 г. в България
Квалифицирани работници
Инженери
Шофьори
Работници в сферата на ресторантьорството и хотелиерството
Лекари и други здравни професионалисти
Мениджъри (мениджмънт / корпоративни)
Работници
Оператори производство / оператори на машини
Счетоводители и финансисти
IT персонал
Най-търсените професии за 2015 г. в България
Инженери
Квалифицирани работници
Мениджъри
ИТ персонал
Счетоводители и финансисти
Шофьори
Лекари и други здравни професионалисти
Търговски представители
Ръководители на проекти
Работници в сферата на ресторантьорството и хотелиерството


description: Сините посочиха, че уважават и ценят изключително много футболиста, треньора и човека Станимир Стоилов. Но добавиха: "Всеизвестен е фактът, че "Левски" има старши треньор и неговото име е Люпко Петрович."

title: "Левски" отрече да има предварителен договор със Станимир Стоилов

maintext: "Левски" отхвърли твърденията, че вече има споразумение със Станимир Стоилов. Сините посочиха, че подкрепят настоящия си треньор Люпко Петрович.Под ръководството на сърбина отборът започна колебливо сезона, но след серия от победи е начело в Първа лига."Левски" открито и най-отговорно заявява, че появилите се днес в едно онлайн издание информации, че Станимир Стоилов има сключен предварителен договор с "Левски", не отговарят на истината и няма нищо вярно в написаното", пише в сайта на клуба от "Георги Аспарухов".Сините посочиха, че уважават и ценят изключително много футболиста, треньора и човека Станимир Стоилов. Но добавиха: "Всеизвестен е фактът, че "Левски" има старши треньор и неговото име е Люпко Петрович. Собственикът и ръководството на клуба още веднъж изразяват пълната си подкрепа и доверие в старши треньора на отбора и неговия треньорски щаб."Името на Стоилов започна да се свързва с отбора след смяната на собствеността в клуба и идването на Спас Русев. Треньорът обаче каза преди два дни, че има договор с "Астана" и няма как да започне работа в "Левски" . Той допълни, че има желание един ден отново да води сините.


title: Китайски инвеститори искат да купят "Палермо"

maintext:
Розовите могат да имат нов собственик съвсем скоро
Китайски инвеститори имат интерес към закупуването на елитния италиански отбор "Палермо", съобщи президентът на клуба Маурицио Дзампарини."Обичам футбола, обичам "Палермо". Но вече се уморих. Време е за нов план. С "Палермо" написах славна история и искам да оставя клуба в сигурни ръце. Имаме споразумение с китайски инвеститори, които са готови с конкретни планове за бъдещето му. Проектът им включва построяване на нов стадион и тренировъчен център", каза Дзампарини пред "Кориере дело спорт".Ако заявеното от него наистина се случи, сицилианският клуб ще стане третият, който преминава в китайски ръце.През това лято различни китайски инвеститори придобиха контролните пакети акции и на двата гранда от Милано - "Интер" и "Милан".Китайската експанзия стигна и до Англия, където "Уест Бромич" също има нови собственици от азиатската страна.Страната започна активна политика за популяризиране на футбола в страната и местните клубове привлякоха много европейски звезди през последните два трансферни прозореца.


title: Защо Близкият изток не вярва на САЩ

maintext:
Фотограф: Umit Bektas
Когато водят войни в Близкия изток, Съединените щати имат неприятния навик да привличат местни сили като свои марионетки, а после да ги зарязват, когато положението стане тежко или се намесят регионални политики.
Този модел на "съблазняване и изоставяне" е една от нашите най-непривлекателни черти. Това е една от причините Съединените щати да се сблъскват с недоверие в Близкия изток.
Ние не оставаме верни на хората, които поемат рискове от наше име в Ирак, Египет, Ливан и на други места. Боя се, че този синдром се проявява отново в Сирия, където кюрдско въоръжено формирование, известно като Отряди за народна защита (YPG, на кюрдски - Yekîneyên Parastina Gel), което е най-добрият съюзник на Съединените щати срещу "Ислямска държава", е обстрелвано от турската армия.
За мен YPG са особен случай, защото имах възможност
през май в таен тренировъчен лагер на американските спецчасти в Северна Сирия. Те казаха, че се бият до последния мъж, а
, при действията за прогонване на "Ислямска държава" от нейните крепости. Включени в отрядите офицери от специалните сили
, говорейки за "братството на близкия бой", както се изрази един от тях.
За съжаление, съюзяването със Съединените щати може да бъде опасно в Близкия изток. Миналата седмица Турция заяви, че нейни военни самолети са поразили 18 цели в контролирани от кюрдите области в Северна Сирия. Турците искат да попречат на Отрядите за народна защита да се свържат със своите бойци в район, известен като Африн, на северозапад от Алепо.
Турците също така искат да не позволяват на Отрядите да играят водеща роля в освобождаването на столицата на "Ислямска държава" Ракка, както планираха Съединените щати.
"Ако това не спре, може да бъдат осуетени всички планове за Ракка", предупреди служител на Пентагона по повод турското настъпление. Кюрдски източници споделят, че след като Съединените щати не отговарят на призивите за Африн, Отрядите за народна защита се обръщат към Русия.
Съюзът на САЩ с кюрдите беше изграден при освобождаването на Кобане от "Ислямска държава" в края на 2014 г. Те бяха намалели до неколкостотин бойци, когато се намесиха американските сили за специални операции. Помощта беше договорена с посредничеството на шефа на разузнаването на Патриотичния съюз на Кюрдистан (YNK - Yekêtiy Niştîmaniy Kurdistan) Лахур Талабани. Той изпрати няколко свои агенти в Кобане с GPS устройства, за да викат САЩ да оказват близка въздушна подкрепа чрез оперативен център в щаба на YNK в Сюлеймания, Ирак.
"Това беше правилното решение", ми каза Талабани тази седмица в интервю във Вашингтон. Той обясни, че успехът на Отрядите за народна защита срещу
и снема напрежението от
, за да освободят Мосул от екстремистите.
Правителството на Обама подкрепи Отрядите, защото победата в Кобане беше първият голям успех на бойното поле срещу "Ислямска държава". Най-сетне Съединените щати имаха партньор, способен да воюва. Но този съюз беше изграден върху етническа разломна линия
Той беше разстроен през август, когато сили, доминирани от кюрдите, превзеха Манбидж, непосредствено на юг от турската граница. Няколко седмици по-късно турците нахлуха в Сирия и започнаха своя обстрел.
Съединените щати безуспешно се опитват да подхождат тактично към враждебността между турците и кюрдите. Преди да започне настъплението при Манбидж през май, Съединените щати доведоха във военновъздушната база "Инджирлик" в Турция делегация на Сирийските демократични сили (HSD - Hêzên Sûriya Demokratîk) - коалиция, която формално контролира Отрядите за народна защита.
Но тези усилия за прикриване на различията между турците и кюрдите се провалиха след опита за преврат в Турция през юли. Говори се, че някои от турските генерали, срещнали се със Сирийските демократични сили, сега са в затвора като заподозрени за преврата.
, след като президентът Реджеп Тайип Ердоган затвърди властта си след опита за преврат. Турските сили тормозят Отрядите за народна защита и укрепват гранична ивица в Сирия, но също така напредват в Ирак, като се стремят да играят роля в освобождаването на Мосул въпреки предупрежденията на Ирак и Съединените щати да не се намесват. Ердоган говори за Алепо и Мосул като за някогашни османски регионални ст
правим с ролята на Турция на двете сцени", казва висш американски служител.
Може би кюрдите трябваше да знаят, че не биваше да се съюзяват със Съединените щати, нито да вярват, че
. Кюрдската история е изпълнена с предателства.
За щастие на Съединените щати все още е останала някаква благосклонност от Операцията за оказване на подкрепа - наложената от Съединените щати забранена за полети зона над Северен Ирак след войната в Залива през 1991 г., която помогна за създаването на процъфтяващо кюрдско регионално правителство в Ирак.
Но хората в Близкия изток са се научили да се отнасят предпазливо към американските обещания. Един иракски християнски лидер наскоро отхвърли идеята за нова американска помощ след "Ислямска държава". "Вие ще си тръгнете", каза свещеникът. "Това правите вие."
олици."Не може да се предвиди как да се с


title: Без Меси Аржентина се препъна срещу Перу, Бразилия вкара пет

maintext:
Аржентинците два пъти повеждаха, но не успяха да спечелят
Неймар вкара един от головете при 5:0 срещу Боливия
Националният отбор на Аржентина направи грешна стъпка в квалификациите за световното първенство в Русия през 2018 г. Небесносините завършиха 2:2 срещу Перу като гост.Големият им съперник в Южна Америка - Бразилия, нямаше никакви проблеми за 5:0 срещу Боливия.Водачът Уругвай се наложи с 3:0 срещу Венецуела и има 19 точки. Бразилците са втори с 18, а след тях има три отбора с по 16 - Еквадор, Колумбия и Аржентина.Небесносините, които бяха без звездата си Лионел Меси, поведоха в 15-ата минута, когато след разбъркване след ъглов удар Мори отбеляза. През второто полувреме домакините имаха превъзходство и стигнаха до точката.В 58-ата минута Гереро изравни. Аржентина използва една от малкото си възможности след почивката, за да поведе отново - в 77-ата Сабалета подаде към Гонсало Игуаин и той вкара за 2:1.Перуанците продължиха с натиска си и стигнаха до 2:2. Те получиха дузпа и в 84-ата минута Куева я изпълни точно.Бразилците имаха пълно превъзходство срещу Боливия, като гостите имаха само един удар в целия мач - при това неточен.Неймар даде преднина на "селесао" в 11-ата минута. До почивката резултатът вече беше 4:0 с головете на Коутиньо, Фелипе Луис и Габриел Жезуш. Петия гол вкара Роберто Фирмино в 75-ата минута.


title: Демократите в САЩ ухажват избиратели от Източна Европа, стреснати от Тръмп

maintext:
Фотограф: Lucy Nicholson
Над 15 милиона американци произхождат в една или друга степен от Източна Европа. Много от тях живеят в Пенсилвания, Охайо и Флорида: щати, в които преди изборите на 8 ноември има остра конкуренция между републиканския кандидат за президент Доналд Тръмп и демократичната му съперничка Хилари Клинтън.Много от тези гласоподаватели клонят към консерваторите и републиканците. Но предизборният щаб на Клинтън вижда, че може да се възползва от притеснението им около действията на Москва на глобалната сцена, включително анексията на Кримския полуостров от Украйна през 2014 г., и се обръща към тях на различни събития на общностите, пишат Сюзън Корнуъл и Аманда Бекър за агенция "Ройтерс", цитирана от БТА.В неделя на втория кандидат-президентски дебат в Сейнт Луис Тръмп заяви: "Мисля, че щеше е добре, ако се разбирахме с Русия, защото можеше да се борим заедно с "Ислямска държава". Миналият месец той нарече Путин по-добър лидер от президента на САЩ Барак Обама.През март Тръмп каза, че НАТО, създадена след Втората световна война, за да възпира военната мощ на СССР, е отживелица. През юли предложи САЩ да се откажат от някои от ангажиментите си към НАТО, ако други страни членки не плащат повече за отбраната си. "Изцяло съм за НАТО", заяви той в дебат през септември.Русия и НАТО са чувствителни теми в Източна и Централна Европа и за някои американци, свързани с региона."Бяхме напълно смаяни. . . не можем да повярваме, че Доналд Тръмп прави такива изявления", заяви Андрий Добрянски, говорител на Комитета на конгреса на украинците в Америка - организация, защитаваща интересите на един милион американци от украински произход.Гласоподавателите от източноевропейската диаспора се влияят от много проблеми, включително работните места и икономиката, и броят им не е толкова голям в сравнение с други групи, но демократите им обръщат внимание.Предизборният екип на Клинтън от месеци посещава паради и фестивали на американците от източноевропейски произход, каза Джон Маккарти, директор на кампанията за "контактите с групите с общо наследство" в предизборния екип на Клинтън. "Хората отиват при нашите активисти, които участват в тези събития, и им казват: "Никога не съм гласувал за демократите досега, но прокремълските връзки на Доналд Тръмп . . . ме карат да се замисля ", заяви Маккарти."Бяхме напълно шокирани, че един от кандидатите обмисля да се откажем от нашите ангажименти към НАТО", заяви Диана Видутис, говорителка на Дружеството на литовско-американската общност. Дружеството разпространява литовската култура сред 600 000 американци от литовски произход.Клинтън обърна внимание на тези опасения по време на посещението си в Охайо миналата седмица. В реч на 3 октомври в град Акрън, където живеят хиляди американци, пристигнали от Източна Европа, тя заяви, че Тръмп "изпитва странен интерес към диктатори като Владимир Путин".Има признаци, че Тръмп се опитва да разсее притесненията, които е създал. На 28 септември той посети Полско-американския конгрес в Чикаго и увери, че като президент ще подкрепя НАТО и сигурността на Полша.Много американци от украински произход в известната с добива си на въглища част на Пенсилвания вероятно ще подкрепят Тръмп, който е обещал да възстанови работни места във въгледобива, заяви Паула Холовяк, професор по политически науки в пенсилванския "Кътстаун Юнивърсити" и американка от украински произход. Холовяк, поддръжничка на Клинтън, която живее в пенсилванския окръг Люсърн, добави че "това е точно в центъра на района, в който Тръмп се ползва с подкрепа".


description: Три години Валерий Розов мечтаел да скочи от шестия най-висок връх Чо Ою. А 21 дни Розов се бореше с времето и условията в Хималаите, за да се изкачи на точката за отскачане

title: Руски бейзджъмпър полетя от 7700 метра (видео)

maintext:
Руснакът два пъти изкачва разстоянието до мястото за отскачане
[Red Bull Content Pool]
Площадката на 7700 метра, където при първия опит имало много натрупан нов сняг
[Red Bull Content Pool]
Три години Валерий Розов мечтаел да скочи близо до шестия най-висок връх Чо Ою. А 21 дни той и неговият екип се бореха метеорологичните условия в Хималаите, за да се изкачат до точката за отскачане.В крайна сметка руснакът успя да скочи от 7700 метра с уингсют (крило-костюм) и в рамките на 90 секунди да направи най-високия полет в бейзджъмпинга.Опитът му е неофициален световен рекорд в този екстремен спорт, а Розов подобрява собственото си най-добро постижение от 7220 метра от 2013 г. от връх Чангце в масива на Еверест.За 51-годишния руснак експедицията имаше висока емоционална стойност. Той посвети опита си на известния алпинист и негов близък приятел Александър Ручкин, който загина при изкачване на връх в Перу миналата година.Преди три години Розов и Ручкин катериха заедно, когато се зароди идеята за скок от почти 8000 метра."Това беше мечтата и целта ми през последните три години, откакто открих нова възможна площадка за отскачане на югозападната стена", заяви Розов, който се приземи на 6000 м надморска височина."Сега съм много щастлив, че успях да направя този скок. Не, защото е световен рекорд или защото е лично спортно постижение, но заради възпоминанието на близкия ми приятел Александър Ручкин, с когото заедно проучваме терена преди три години", добави той.Амбициите на руснака бяха подложени на опасност в един момент от експедицията. Част от групата тръгна към върха на 8201 метра, докато Розов, неговият оператор и двама шерпи се насочиха към предвидения ръб. Там обаче установиха, че трябва да отменят опита заради натрупалия около един метър нов сняг."Трябваше да се върнем след една седмица, когато снегът се беше стопил малко. Тогава успяхме да завършим работата си", заяви бейзджъмпърът.При втория опит Розов отброи до три и се хвърли в бездната. Той беше разположил камери отпред и на гърба на каската си. Минута и половина вятърът свистеше край ушите му преди да опъне парашута си и да направи перфектно приземяване на планираното място в долната част на глетчера.При подготовката си за този рекорден полет той тренира със скокове във Франция и Доломитите, както и с полет от високия 5750 връх Писко в Перу.


description: В следобеднта програма на годишната среща на Сдружениет на общините в България е включено и присъждането на награда "Екообщина" на посолството на Франция у нас.

title: Споразумение за сътрудничество между общините и кабинета ще бъде подписано днес в Албена

maintext:
Фотограф: Юлия Лазарова
Новите предизвикателства пред общинските съвети в България, градско развитие и устройство на територията и възможните решения за определянето на такса "Битови отпадъци" през 2017г. са сред тмите, които обсъждат днес участниците в гозишната слеща на местните власти. Тя се провежда в курортния комплекс "Албена" и ще продължи до утре.Другата тема, включена в дискусиите днес са отговорностите при експлоатирането на общинските гори. Участник в този панел от програмата на срещата е и Европейската федерация на горските общини.Днес следобед в Албена се очаква да пристигне и премиерът Борисов, който ще говори пред участниците за взаимодействието между централната и местните власти. По-късно Борисов ще подпише и споразумението за сътрудничество между Министерския съвет и Националното сдружение на общините.Сред останалите год.сти на форума днес се очаква да бъдат Гости на годишната среща на местните власти в следващите дни се очаква да бъдат вицепремиерите Томислав Дончев и Меглена Кунева, министърът на регионалното развитие и благоустройството Лиляна Павлова, Ивелина Василева, министър на околната среда и водите, и др.В следобеднта програма на форума е включено и присъждането на годишната награда"Екообщина" на посолството на Франция у нас .


description: На различните места есента изглежда различно...

title: Каква е есента


title: Бог да прости Реформаторския блок, друг няма кой

maintext:
Ноември 2014 - Борисов и лидерите на партиите в Реформаторския блок при връчването на списъка на кабинета на президента.
Фотограф: Велко Ангелов
Парламентът планира във вторник да поправя в скоростен режим сътворените в спокойно време, но несъобразени със здравия разум и Конституцията разпоредби на изборния закон, на първо място квадратчето "Не подкрепям никого" и броя на изборните секции в чужбина, а също и да си отмени ваканцията.
Какъвто и вид да придобие Изборният кодекс, за каквито и финални решения да се спазарят партиите, събитията от петък насам дадоха да се разбере, че Реформаторският блок е мъртъв, а смъртният акт все още не е издаден единствено защото смятат, че като имат обявена обща кандидатпрезидентска двойка на блока, трябва криво-ляво "общо" да я подкрепят и да се преструват на... блок.
Скандалът в петък заслужава внимание с обратна сила по няколко причини. Най-напред той е
огледало как според партиите се прави политика на Територията
(по Комарницки) и какво представлява Реформаторският блок.
Да караме поред: ГЕРБ отказва да се регистрира и проваля два пъти кворума за извънредното заседание с аргумента "опозицията да си осигури кворума". (Точно обратното казваше ГЕРБ чрез своя лидер през краткия си опозиционен период преди две години, когато напускаше демонстративно залата - "Управляващите да си направят кворума" - припомням го, за да е по-ясен образът в огледалото, не от дребнавост). (по Комарницки) и какво представлява Реформаторският блок.Да караме поред: ГЕРБ отказва да се регистрира и проваля два пъти кворума за извънредното заседание с аргумента "опозицията да си осигури кворума". (Точно обратното казваше ГЕРБ чрез своя лидер през краткия си опозиционен период преди две години, когато напускаше демонстративно залата - "Управляващите да си направят кворума" - припомням го, за да е по-ясен образът в огледалото, не от дребнавост).
Като добавим, че това се случва, след като именно ГЕРБ с Патриотичния фронт гласува скандално дългата ваканция под претекст да нямало предизборна агитация от парламентарната трибуна. Разбирай да бъдат спестени критиките от опозицията, ако наричаме така БСП и ДПС, естествено че ще настане гюрултия из кулоарите, медиите ще транслират партийните децибели, ГЕРБ ще предприеме контраофанзива, а кресчендото на Цвета Караянчева ще се състезава "на живот и смърт" с алтовите откоси на Корнелия Нинова.
И тогава лидерът "пристига с гръм"
И... той вместо да каже онова, което каза по-късно - че ГЕРБ ще влезе в залата и ще подкрепи исканията за поправка на Изборния кодекс, Борисов нападна реформаторите. И фокусът на скандала бе изместен светкавично. "Вторник е ден разделен, не може в Министерския съвет да сте коалиция, а в парламента – опозиция. Искам да знам какво правим – заедно ли сме или не сме." Като добавим, че това се случва, след като именно ГЕРБ с Патриотичния фронт гласува скандално дългата ваканция под претекст да нямало предизборна агитация от парламентарната трибуна. Разбирай да бъдат спестени критиките от опозицията, ако наричаме така БСП и ДПС, естествено че ще настане гюрултия из кулоарите, медиите ще транслират партийните децибели, ГЕРБ ще предприеме контраофанзива, а кресчендото на Цвета Караянчева ще се състезава "на живот и смърт" с алтовите откоси на Корнелия Нинова.И... той вместо да каже онова, което каза по-късно - че ГЕРБ ще влезе в залата и ще подкрепи исканията за поправка на Изборния кодекс, Борисов нападна реформаторите. И фокусът на скандала бе изместен светкавично. "Вторник е ден разделен, не може в Министерския съвет да сте коалиция, а в парламента – опозиция. Искам да знам какво правим – заедно ли сме или не сме."
Конгениално!
След което свика министрите и нахока реформаторските сред тях с ултиматум. Конгениално!
Нека да си представим за миг (преди да ме вземете за умствено увредена) как някой от министрите вежливо иска думата и напомня спокойно на премиера, че конкретният проблем от деня, включително и съмненията му в подкрепата на РБ, не е проблем на министрите, а на парламента и на партиите от коалицията и следователно не е този форматът и мястото, където да се решава.
Щеше да се срути таванът на Министерския съвет ли? Или Борисов щеше да извади пистолет? И ефект нямаше да има, но щеше да бъде спасено достойнството на тия няколко... жалки останки от минало величие (неволен повей от митингите на СДС в началото на 90-те).
А те се хвърлиха в нозете му, за да потвърдят колко добре работи правителството
И да се обясняват кой колко е реформатор в подкрепа, а не в опозиция. С което закопаха себе си, изкопаха гроба на блока, че му сложиха и кръста.
Няма да бъдат заличени имиджовите поражения, които си нанесоха и на себе си, и на партиите си Кунева, Зеленогорски, Ненчев (Москов го пропускам - той няма какво да си донанася след употребата на прокуратурата за разправа с Фонда за лечение на деца, и Лукарски също отминавам - след "трика" му от предишните избори, но не само, далеч не само...).
Опитите и на Кунева, и на Ненчев постфактум да съчиняват някакви увъртени декларации с условия, които, ако бъдели изпълнени, тогава щели да останат във властта: Напр., ако Трайчо Трайков спечелел 200 хил. гласа ?!, каквото условие ДБГ след два дена мъки успя да роди, е трагикомична въртелива димка на държащи се с нокти за властта субекти, изпитващи смъртен ужас от изпадането от каруцата. Сигурно е добре изчислен броят бюлетини, но каква е логиката при добър резултат да не напуснеш коалицията, а да си пазиш постовете в нея - изводите оставям на вас, не са приятни...
С тях е свършено и те го знаят - все някога ще дойдат следващи избори и тогава тяхното спасение ще е в милостта на Борисов - да ги прибере под крилото си в отплата за сегашната им вярност. Но ако той е намислил да се отърве от "РБ", да преформатира коалицията си и е намерил повода в петъчното междупартийно надвикване, те нямат изход. Тоест един е изходът им - да се държат за пешовете на шлифера му и да се молят за милост. Колкото толкова.
Но какво правим с Трайчо Трайков?
Всичко това се случва насред предизборната кампания, в която горните реформатори на власт заедно с опозиционера Радан Кънев имат Трайчо Трайков като общ кандидат за президент.
А Кънев, вмeсто да пуска инфантилно-нецензурните си лафове по телевизора с претенция на баш куражлия и после да се обяснява из мрежата, би могъл да свърши нещо по-целесъобразно: да погледне истината в очите и да се раздели с илюзията, че РБ можел "да се консолидира като единна организация", която и вчера в същото интервю обяви. И да не чака да минат изборите, а
да обяви смъртта на блока, независимо дали ще напуснат постовете кадрите на ДСБ
Като не си напуснат затоплените местенца, значи оставаш сам и... ако те последва някой, пробваш политическо бъдеще. Ако не - значи си сбъркал. И отстъпваш лидерството.
Да де, ама Трайчо Трайков? Ами да продължи участието си в състезанието не като избраник на политически формации, а
да обяви кауза и приоритети, на които държи
- на първо място промяна на конституцията, за да се въведе механизъм за ликвидиране на паралелната тайна власт в Територията и тя да заприлича на държава, в която политиката не се прави като цирка в петък. Нещо, което хвърлящите се в плонж пред Борисов реформатори изобщо не споменават. Изборите са мажоритарни и това дава възможност на кандидата за президент да направи крачката на разграничението, която само привидно е неразумна.
Нямат друг шанс Трайков и Кънев пред хората, които някога викаха по площадите "СДС" (а той, СДС, горкият, стигна до... министрите на Пеевски в кабинета "Борисов") и продължават да търсят своя избор.
Реформаторският блок - роден в грях, си отиде закономерно. Да спасят - който може - личното си достойнство и да покаже почтеност, тогава хората може и да ви разберат.


description: Носителят на 23 олимпийски титли се е оженил тайно с 31-годишната си годеница - бившата Мис Калифорния Никол Джонсън на 13 юни в Парадайз Вали, Аризона.

title: Майкъл Фелпс се е оженил тайно

maintext:
Майкъл Фелпс и Никол Джонсън са връстници
Фелпс получи подкрепата от семейството си в Рио в един от "най-паметните моменти" в живота му
Олимпийската звезда в плуването Майкъл Фелпс се е състезавал на олимпийските игри в Рио като женен мъж, показват данните от съда, които станаха достояние в четвъртък.Носителят на 23 олимпийски титли се е оженил тайно за 31-годишната си годеница - бившата Мис Калифорния Никол Джонсън на 13 юни в Парадайз Вали, Аризона.Двамата не са обявявали публично брака си, а данните бяха изнесени от вестник "Аризона рипъблик" на интернет страницата си. Фелпс беше обявил годежа през февруари 2015 г.Според вестника в деня на брака бившата участничка в конкурса Мис САЩ е публикувала в профила си в "Инстаграм" снимка с Фелпс и едномесечния им син Бумър в ежедневно облекло. Коментарът й е бил: "Толкова паметна вечер с моите най-близки хора".Фелпс потвърди брака във видео на живо във "Фейсбук" снощи. "Сигурно сте видели статията, която беше публикувана. От известно време съм женен. Няколко месеца. Трябваше да имам някаква тайна от вас", каза той.През август американската легенда участва на олимпийските игри в Рио, които се очаква да бъдат последните в неговата кариера. Той обяви края на кариерата си след олимпиадата, като заяви, че присъствието на семейството му в Бразилия е било един от най-паметните моменти в живота му.


title: Графика: Проектът за бюджет 2017

maintext:
Фотограф: Цветелина Белутова
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
В сряда вечерта Министерството на финансите публикува на страницата си проектът за бюджета за 2017 г. и актуализираната макроикономическа прогноза до 2019 г. включително.В него се предвижда разходите през следващата година да нараснат с близо 2 млрд. лв., а приходите - с 2.4 млрд. лв. Министерство на финансите очаква и допълнителни еднократни постъпления от концесията на летище София, както и от въвеждането на тол-система по магистралите.Въпреки очакването на икономисти, че през следващата година бюджетът ще е без дефицит, тоест ще се харчи колкото са събраните приходи, заложено е този показател да е 1.4% от БВП.В доклада към проекта се посочва, че разходите не може да се свият бързо и освен това през следващите години, когато също се предвижда да има дефицит, ще се ускори усвояването на европейски средства, което означава и повече пари от хазната за съфинансиране на проектите.От данните за разходите на отделните министерства се вижда, че най-много се вдигат тези на Министерството на регионалното развитие и благоустройството, на Министерството на отбраната, на МВР, на Министерството на културата. Единственото ведомство, за което се орязват парите, е Министерството на земеделието - с 16.7%.


description: Селекцията на "Световните снимки на деня" днес е на дежурния фоторепортер Анелия Николова

title: Фотогалерия: Световните снимки на деня - 10 октомври 2016 г.

maintext: 1/17 снимки в галерията Момент от последния ден на даоисткия фестивал "Девет императорски богове" в Сингапур. Поклонници се виждат до горяща хартиена драконова лодка, символизираща нещастие и лош късмет.


description: Нова онлайн-платформа е за обмен между дребни фермери, заложили на екологични и устойчиви практики. Сайтът набляга на споделянето на опит в устойчивите алтернативни методи, избягващи пестициди, изкуствени торове и индустриално земеделие. Платформата показва и работещи модели на екологични ферми в Европа.

title: "От фермер за фермер" или за новия сайт за екологично земеделие

maintext:
[bg.farmers2farmers.org]
Това е началото от практичната информация за работата във ферма
за обмен между дребни фермери, заложили на екологични и устойчиви практики. Сайтът набляга на споделянето на опит в устойчивите алтернативни методи, избягващи пестициди, изкуствени торове и индустриално земеделие. Платформата показва и работещи модели на екологични ферми в Европа.
Идеята на създателите от "Грийнпийс"- България е чрез платформата, която стартира от днес (10 октомври 2016 г.), диалогът между малките фермери в Европа да е по-лесен и директен. Сайтът е отворен и всеки желаещ дребен земеделец или животновъд може да се включи в него.
[bg.farmers2farmers.org]
Специално място на сайта разказва за добри и работещи
земеделски практики
по актуални теми, както и подробности за тематични
събития
. Идеята е с тях, дребните земеделци и животновъди да намерят решения на различни проблеми, с които се сблъскват.
Засега на сайта споделя и разказва подробности около работата на десет успешни ферми от четири европейски държави – Гърция, България, Белгия и Франция и Словакия. Отново от днес (10 октомври) до 3 ноември, създателите обявяват конкурс за фермерски обмен . Целта е фермери с интерес към екологични и устойчиви практики да посетят някоя от десетте действащи приемни ферми
и да научат за работата и практиките, които ги вълнуват.
В козеферма "Халалица" държат на четири неща, с които не правят компромиси: подбор на породите добитък, свободна паша през почти цялата година, собствено производство на фураж, използване на органични торове. Семейната ферма на Мария започва да отглежда животни през 2005 г., а в момента има 260 кози и 80 ярета, 5 дка земя и още 300 дка са наетите наблизо"Халалица"


title: "Берое" се оплака от съдията след загубата от "Левски"

maintext:
Пламен Липненски заяви, че съдията е потомствен левскар и е помагал на сините
[LAP.bg]
Временният старши треньор на "Берое" Пламен Липненски се оплака от съдийството на Станислав Тодоров при загубата от "Левски" с 0:2 Кондиционният специалист заяви, че на отбора му е била "скроена шапка" и реферът е помагал на сините.През седмицата ръководството на "Берое" се обяви против назначението на Тодоров и го обяви за "скандално" и "безумие и наглост". "Знаехме предварително, декларация пуснахме... По никакъв начин ние няма как да бием съдията и да пускаме жалба, защото той е един от най-можещите български рефери и много добре знае как да помогне", каза Липненски пред "Диема спорт"."Съдията е потомък от левскарски род. Пак казвам, ние няма за какво да се хванем професионално от съдийска гледна точка, защото той беше един от най-надеждните съдии. Той обаче знае как стават тези неща и как да помогне", допълни той.Липненски претендира за нарушението, от което падна първия гол за "Левски", както и за цялостното водене на мача от Станислав Тодоров."Накъсване на играта, фаулчета, 3 в 1, леко подсвирване, когато има фаул за нас. В никакъв случай не се оправдавам със съдията. Играхме много слабо, страхливо и без самочувствие, но шапката ни беше скроена", каза още той.Временният треньор на "Берое" сподели, че не очаквал загуба въпреки доброто моментно състояние на "Левски" и кризата при старозагорци. "Ако бяхме изпълнили и 50% от това, което бяхме начертали, щяхме да си тръгнем поне с точка."


description: Поредица от земетресения от лятото насам разтърсиха страната и нанесоха значителни материални щети, а при първия силен трус през август загинаха над 284 души.

title: Ще възстановим всичко разрушено в земетресенията, обеща Матео Ренци

maintext:
Матео Ренци
Италия ще възстанови всички домове, църкви и имущество, разрушени при земетресенията през последните два месеца, заяви днес министър-председателят Матео Ренци, цитиран от "Ройтерс" и БТА."Ще възстановим всичко - домовете, църквите и офисите Всичко, което е необходимо да бъде направено за възстановяването на тези райони, ще бъде направено", увери премиерът на Италия днес след новия силен трус в централната част на страната и призова италианците да бъдат щедри едни към други в този момент.Поредица от земетресения от лятото насам разтърсиха страната и нанесоха значителни материални щети, а при първия силен трус през август загинаха 284 души. Централната част на страната беше разтресена отново в сряда, и още веднъж тази сутрин с магнитут от 6.5 по Рихтер - най-силното отчетено земетресение в Италия от 1980 г. насам.Ренци съобщи, че след тази сутрин засега няма данни за жертви, но хиляди са останали без дом.Местните власти съобщават за десетки леко ранени хора и разрушени домове и постройки, включително базиликата от 14 в. "Сан Бенедето" и катедралата "Санта Мария Арджентеа" в Норча. Земетресението е регистрирано в парка Сибилини, стръмен планински район, простиращ се върху територии от областите Марке и Умбрия, на около 120 км североизточно от Рим и е засегнало най-вече околните села - Норча , Висо, Усита, Акумоли и разрушеното през август Аматриче.През деня са отчетени над 100 по-слаби вторични трусове в района.


title: Юлка и Любен Зидаров са номинирани за наградата "Астрид Линдгрен" за 2017 г.

maintext: Детската писателка Юлия Спиридонова-Юлка и илюстраторът Любен Зидаров са двете български номинации за Мемориалната награда "Астрид Линдгрен" за 2017 година, съобщиха от сайта "Детски книги" Списъкът с номинираните за престижната награда за детска литература с награден фонд от над 500 хил. евро бе обявен в четвъртък вечерта на Панаира на книгата във Франкфурт Това са първите две номинации за България за наградата, която се връчва от шведското правителство от 2002 г. насам. Общо 226 претенденти от 60 държави ще се борят за гласовете на журито, като 63 от тях са финалисти за пръв път. От тази година фондация "Детски книги" е една от 100-те номиниращи организации от цял свят, които предлагат претендентите за отличието."Щастлива съм, че и двете ни предложения са одобрени. Сега остава само да стискаме палци някое от тях да спечели наградата през следващата година", каза Валентина Стоева, основател и председател на съвета на фондацията.Името на носителя на приза ще бъде обявено на 4 април 2017 г., като събитието в Националната библиотека в Стокхолм ще съвпадне с провеждането на Панаира на книгата в Болоня. Досега носители на Мемориалната награда "Астрид Линдгрен" са общо 16 души, като неин лауреат през 2016 г. е американската авторка на тийнейджърски романи Мег Рософ."Номиниращите организации са нашите очи и уши. Журито е шведско, но наградата е международна и сме изключително впечатлени от ентусиазма и познанията на тези екипи", каза председателката на журито на наградата Буел Вестин при обявяването на номинациите.Пълния списък с номинирани можете да видите тук


title: Лозан Панов към младши магистрати: Ако сте готови да издържите, сте добре дошли

maintext:
Председателят на ВКС Лозан Панов
Фотограф: Юлия Лазарова
"Натрупването ще ви принуди да напуснете съдебната система. Ако някой се опитва да изнудва вас или вашите близки и вие нямате силата на характера да се противопоставите, сами съзнавате, че мястото ви не е в съдебната система. Но ако сте готови въпреки всичко да издържите докрай, то тогава добре дошли!"Така председателят на Върховния касационен съд Лозан Панов се обърна към новия випуск младши съдии и прокурори, които днес започнаха своето обучение в Националния институт по правосъдието. Там те ще прекарат девет месеца и ще бъдат обучавани в гражданско и наказателно право и процес.Панов, който говори за пръв път след речта си през декември на годишнината на Върховния касационен съд (за която ВСС иниицира проверка), призовава младите магистрати да не се страхуват."Ако под прозореца на залата, в която правораздавате, крещят недоволни граждани, а вие се страхувате да отсъдите по съвест, прилагайки закона, то тогава мястото ви не е в съдебната система", казва Панов, цитиран от сайта clubz.bgПанов се обръща към младите съдии и прокурори с предупреждението, че навлизат в свят, в който не всичко е черно и бяло. "Но именно в търсенето между черното и бялото ще разберете какъв сте. Ако продължителността на този процес ви стряска, спомнете си, че човек може във всеки момент да избира кой да бъде. Оттук нататък ви предстои тежка битка с егото, която ще загубите, ако не съзнавате, че може да грешите. Обречена е и вашата битка за справедливост, ако нямате вяра в правосъдието. Ако в почивните дни, затрупани в многобройните дела, не ви остава време за близките хора, започва да ви писва и вече ви е трудно да си спомняте, че във вашите ръце са човешки съдби, напуснете час по-скоро съдебната система", казва още Панов.Това е 12-ият випуск на кандидати за младши съдии и 11-ият на кандидати за младши прокурори, който започва своето обучение в института.


title: Селекционерът на Македония: Имахме Италия на колене, но изпуснахме победата

maintext:
Италианците спечелиха с 3:2 с гол на Чиро Имобиле в 92-ата минута
Селекционерът на македонския национален отбор по футбол Игор Ангеловски съжали за изпуснатата възможност за спечелване на точки срещу Италия. Според него съставът му е имал отлична възможност да спечели.В Скопие домакините водеха с 2:1 до 75-ата минута. Головете на Чиро Имобиле, вторият от които в 92-ата минута, донесоха успеха на "скуадра адзура" "Жалко е, че загубихме. Играхме срещу четирикратния световен шампион, а през второто полувреме показахме характер и се върнахме", заяви Ангеловски."Имахме Италия на колене, но малко се отпуснахме и те се възползваха", продължи специалистът.Според него ключов момент е бил пропускът на Даниел Мойсов, който имаше възможност да направи 3:1. "С този гол щяхме да приключим спора.""Искам да продължим с упоритата работа. Убеден съм, че резултатите ще дойдат", добави Ангеловски.


description: Ако не била кандидатурата на Кристалина Георгиева Ирина Бокова е щяла да бъде избрана за генерален секретар на ООН.

title: Първанов поиска оставките на Борисов, Кристалина Георгиева и Митов заради провала за ООН

maintext:
Георги Първанов
Фотограф: Анелия Николова
Според Първанов оставката на Борисов е "мъжкият и достойният отговор в такава ситуация". "Мисля, че достойното е, г-жа Кристалина Георгиева да бъде оттеглена от ЕК незабавно", заяви още Георги Първанов и добави, че се е уморил да иска оставката на външния министър Даниел Митов по отношение на външната политика.
Не мога да поискам оставката на г-жа Меркел, но си мисля, че ако тя е съпричастна към това, което стана в България, трябва да последва някакво извинение, каза още Първанов. Той е убеден, че ако правителството не беше оттеглило подкрепата си за Ирина Бокова и не беше издигнало Кристалина Георгиева за генерелен секретар на ООН, Бокова е щяла да бъде избрана. Тя била "първата жена от Източна Европа" в класирането.
АБВ няма да се присъедини към БСП за искания от тях вот на недоверие към правителството за външна политика. Според Първанов вотът трябвало да е след изборите за президент, за да може да се чуят техните послания и да е за цялостна политика. Ако има достойнство министър-председателят трябва да поеме политическата отговорност и да си подаде оставката, заяви лидерът на АБВ Георги Първанов след като вчера стана ясно, че името на следващия генерален секретар на ООН най-вероятно е Антонио Гутериш . Ирина Бокова за която Първанов лобирше е четвърта, а еврокомисарят Кристалина Георгиева, която стана българска официална кандидатура е осмаСпоред Първанов оставката на Борисов е "мъжкият и достойният отговор в такава ситуация". "Мисля, че достойното е, г-жа Кристалина Георгиева да бъде оттеглена от ЕК незабавно", заяви още Георги Първанов и добави, че се е уморил да иска оставката на външния министър Даниел Митов по отношение на външната политика.Не мога да поискам оставката на г-жа Меркел, но си мисля, че ако тя е съпричастна към това, което стана в България, трябва да последва някакво извинение, каза още Първанов. Той е убеден, че ако правителството не беше оттеглило подкрепата си за Ирина Бокова и не беше издигнало Кристалина Георгиева за генерелен секретар на ООН, Бокова е щяла да бъде избрана. Тя била "първата жена от Източна Европа" в класирането.АБВ няма да се присъедини към БСП за искания от тях вот на недоверие към правителството за външна политика. Според Първанов вотът трябвало да е след изборите за президент, за да може да се чуят техните послания и да е за цялостна политика.
Когато двама се карат и вътрешнополитическия проблем излиза извън пределите на страната сами разбирате, че всички може би носим донякъде вина за това, че не се консолидирахме и че нямаше единност по нашата номинация, коментира малко преди Първанов председателят на ГЕРБ в парламента Цветан Цветанов. "Взимането на това решение е геополитика, взимането на това решение е между великите сили и от тази гледна точка България искаше да се възползва от това, което беше направено като анонс преди години за това, че бъдещият секретар на ООН ще бъде от Източна Европа и ще бъде жена", каза още Цветанов.


title: "Ройтерс": Страните от ЕС договориха компромис за тавана на роуминг таксите

maintext:
Фотограф: Анелия Николова
Държавите членки на ЕС са постигнали предварителен компромис за това в какъв размер мобилните телекоми могат да се таксуват взаимно, когато потребителите им са в чужбина. Това решение е знак, че прогнозите за провал на амбициозния план за отпадане на роуминга няма да се оправдаят, пише "Ройтерс".На фона на възхода на националистическите движения и намаляващото доверие на гражданите в европейските институции, особено след британския референдум за Брекзит , ЕС разработи смел план за отпадане на практиката операторите да начисляват допълнителни такси, когато потребителите се обаждат или използват мобилен интернет в други страни членки.Но планираният за юни догодина край на допълнителните начисления бе застрашен от опасенията, че ако не се сключи споразумение за определяне на таван на таксите, за които мобилните оператори се договарят взаимно, някои телекоми могат да спрат да предлагат услугата или да компенсират загубите си с увеличаване на тарифите у дома.Таксите за обмен на данни се оказаха ябълката на раздора, пише "Ройтерс".Днес посланиците на страните членки в Брюксел са подкрепили предложение на Словакия – в момента ротационен председател на ЕС . То предвижда от юни догодина да се зададе горна граница от 1 евро цент за трансфер на 1 мегабайт или 10 евро за 1 гигабайт. Идеята е от юни 2021 г. тази тарифа да падне до 0.5 евро цента за мегабайт, обясняват дипломатите.Така средната стойност за 5 години излиза 0.73 евро цента за мегабайт - по-ниско от предложения преди от ЕК таван от 0.85 евро цента.За изпращането на снимка например се изисква около 1 мегабайт.Източници на "Ройтерс" разказват, че дипломатите са се обединили и около предложение на Испания, което включва възможността чуждите оператори да могат да таксуват потребителите в чужбина над тази граница, но само в изключителни случаи – ако не могат да покрият разходите си. За целта обаче ще е необходимо предварително разрешение от регулаторните органи.При все това надвишаването на зададения таван ще е ограничено. Крайната цена не може да надвишава 8.50 евро за гигабайт. Това означава, че телекомите биха имали стимул да налагат допълнителни такси след 2019 г., когато таванът за цените на едро ще падне под това ниво.Днешното споразумение има нужда от одобрението на ресорните министри пред декември, а след това и от Европейския парламент, за да влезе в сила.


title: Сръбският премиер и семейството му са изведени от дома им заради открити в близост гранати

maintext:
Александър Вучич
Премиерът на Сърбия Александър Вучич и семейството му са отведени на безопасно място, след като полицията откри близо до дома на родителите му складирани оръжия, съобщава "Ройтерс".Властите открили гранатомет, ръчни гранати и патрони за автомат, скрити в храсти в квартал "Яйинци", където живеят родителите на сръбския премиер и където той често ходи. Оръжията били близо до кръстовище, на което автоколоната на Вучич трябва да намали скоростта на път за къщата, каза пред журналисти министърът на вътрешните работи на Сърбия Небойша Стефанович.Заради заплахата премиерът и семейството му няма засега да се приберат и в собствения си дом в централната част на Белград, а ще останат на защитена тайна локация. Вътрешният министър не каза къде е бил Вучич, когато са били открити оръжията, но увери че министър-председателят сега е в безопасност.По случая все още няма арестувани. Заплахата обаче внася допълнително напрежение в обострената обстановка на Балканите, защото се случва само дни след като сръбските власти задържаха няколко души, заподозрени в опит за манипулиране на изборите в Черна гора, както и след поредица похищения и убийства между криминални групировки в Белград, отбелязва "Ройтерс".Мерките за сигурност около премиерите и водещите държавници в Сърбия са затегнати след убийството на про-западния министър-председател Зоран Джинджич през 2003 г., а според външния министър Ивица Дачич премиерът Вучич има много врагове заради политиките си и в Сърбия лесно се намират изпълнители на подобни поръчки.


description: "Не съм виновен за нищо. Това много бързо ще се докаже в съда", каза депутатът от ГЕРБ Делян Добрев, след като се отказа от имунитета си.

title: Делян Добрев: Не съм виновен за нищо. Аз спрях далаверата "Белене"

maintext:
Делян Добрев внесе документите си за отмяна на депутатския си имунитет, придружаван от вицепремиера Томислав Дончев.
Фотограф: Георги Кожухаров
Той припомни, че "далаверата "Белене" бе спряна с негов подпис под доклад на Министерския съвет няколко дни след като той стана министър.
Софийската градска прокуратура е събрала доказателства за извършено от Делян Добрев престъпление - умишлена безстопанственост. Според разследващите от това е настъпила щета за НЕК в размер на 4 561 697. 27 евро.
"Не съм виновен за нищо. Това много бързо ще се докаже във съда. За далаверата на хилядолетието АЕЦ "Белене" се надявам да бъдат намерени истинските виновници." Това каза депутатът от ГЕРБ и бивш министър на икономиката и енергетиката Делян Добрев, след като се отказа писмено от имунитета си.Томислав Дончев каза от името на Изпълнителната комисия на ГЕРБ, че Добрев се ползва с доверието и подкрепата на партията на Бойко Борисов. "Приветстваме действията на прокуратурата по отношение усилията да намери виновниците за "Белене". Не може да има щети от порядъка на милиарди и да няма виновни", добави Дончев.Ще разберете повече по времето на процеса, добави само Добрев и отказа да отговаря на въпроси за подробности.


title: Търсят се доброволци в помощ на българи на лечение в чужбина

maintext:
Юлия Кошаревска, Явор Гочев и Ивайло Радев от неправителствената организация "Лечение без граници" в редакцията на "Дневник" преди година. "Човек трябва да знае в какво се забърква, да издържа на стрес и да има житейския опит", препоръчват те.
Фотограф: Цветелина Белутова
то тогава с радост бихме те приветствали в екипа на "Лечение без граници"
, гласи обявата на организацията. Срокът за кандидатстване е 15 ноември.
Доброволческата организация "Лечение без граници" набира нови участници за мисията си в помощ на българи, на които предстои животоспасяващо лечение в чужбина.Основната дейност на "Лечение без граници" е помощ с превод на място в съответната болница. Целта е човекът, който често е без свой близък придружител, не знае езика и е в състояние на стрес, да получи помощ от доброволец, който познава местната система на здравеопазване, ориентира се в административните процедури, може да упъти, придружи и съдейства.Днес мрежа включва над 130 доброволци в 13 държави на 2 континента."Ако живееш, учиш или работиш в чужбина, ако говориш официалния език на съответната държава, както и български език на ниво, ако си готов да отделяш от времето си, за да превеждаш на българи, нуждаещи се от лечение зад граница, ако си отговорен, точен и ангажиран и си решен да бъдеш промяната, която искаш да видиш в света,


title: Билетите за мача България - Беларус ще са по 10, 15 и 25 лева

maintext:
Двубоят едва ли ще привлече много зрители, след като българите вече загубиха шансове за класиране
[LAP.bg]
Билетите са на цени от 10 лева за секторите Б и Г, 15 лева за В и 25 лева за А.
БФС обяви, че от днес билетите за световната квалификация между България и Беларус са в продажба в цялата мрежа на "Ивентим".Двубоят е на 13 ноември от 19:00 часа на "Васил Левски" и ще бъде един от малкото шансове за "лъвовете" да спечелят точки в групата си.За този мач привържениците на българския отбор имат възможността да се възползват от услугата print@home, като заплатят своите билети с кредитна карта и ги разпечатат от собствения си принтер.Партньорската мрежа на "Ивентим" включва "Български пощи", бензиностанции ОМВ, "Офис 1 Superstore", книжарници "Ориндж", "Технополис", както и билетните каси на НДК и "Арена Армеец", информираха от БФС.


title: Юношите на "Лудогорец" загубиха само с 0:3 от "Арсенал"

maintext:
"Лудогорец" записа трета загуба от три мача в турнира
[LAP.bg]
"Лудогорец" загуби с 0:3 при гостуването на "Арсенал" в Шампионската лига за младежи до 19 години.
Вратарят Даниел Наумов изигра много силен мач и благодарение на неговите изяви българският отбор губеше само с 0:1 до 80-ата минута. Капитанът на разградчани направи десетина отлични спасявания, но все пак англичаните успяха да отбележат два гола в края и да запишат убедителна първа победа в турнира.
"Лудогорец" допусна трето поражение от три мача и остава на дъното в група А. В първия кръг разградчани отстъпиха с 0:1 на "Базел" в Швейцария, а във втори бяха разгромени с 1:8 от ПСЖ в София. "Арсенал" взе първа победа и с актив от четири точки е трети.
"Артилеристите" откриха резултата още в третата минута на днешния мач. Те отнеха топката в своята половина и организираха бърза контраатака. Едуард Нкетия проби до аутлинията и върна за Рийс Нелсън, който не сбърка на десетина метра от вратата.
След почивката капитанът на българския тим отново имаше добри намеси, като отрази мощен шут на Нелсън в средата на полувремето. В 80-ата минута обаче Преслав Петров събори в наказателното поле Нкетия и потърпевшия реализира отсъдената дузпа за 2:0.
Три минути преди края на редовното време резултатът стана 3:0. Марк Бойл стреля след центриране от корнер на Трей Койл, а Наумов направи поредното си спасяване. Нкетия обаче беше най-съобразителен и направи добавка.
Минута по-късно игралият строго дефанзивно състав на "Лудогорец" пропусна единственото си чисто положение. Преслав Петров остана непокрит след центриране от свободен удар, но изстрелът му с глава беше неточен.
Състав на "Лудогорец":
Даниел Наумов, Венцислав Славов, Иван Великов, Преслав Петров, Милен Младенов, Стефан Стойнов, Ивайло Климентов, Юнуз Юнуз (85' Мартин Милков), Денислав Александров, Томас Цвятков (90+2' Цветослав Петров), Светослав Ковачев (88' Тони Иванов).
В седмата минута Наумов отказа излезлия очи в очи с него Дониел Мален, а секунди по-късно при последвалия корнер направи чудесно спасяване с една ръка след изстрел с глава на холандския нападател.В средата на полувремето "Лудогорец" успя да изнесе играта в по-предни позиции, но в края на полувремето "Арсенал" отново натисна. Наумов обаче продължи със силните изяви и спря поредните опити за гол на Дониел Мален.


description: На тях са им били осигурени преводачи и са имали възможност да обжалват връщането им в Турция, но не са го сторили, каза директорът на Гранична полиция, но не посочи изрично дали задържаните са имали адвокат.

title: За МВР не е важно дали предадените на Турция седем нейни граждани са гюленисти

maintext:
Фотограф: Красимир Юскеселиев
Гранична полиция не коментира твърденията за връзки с организацията на проповедника Фетхуллах Гюлен на предадените вчера от българските на турските власти седмина граждани на съседната държава. Зам.-директорът на Гранична полиция Светослав Манолов заяви, че всеки има право да твърди каквото иска и те не коментират информациите в турските медии, че седмината са издирвани в Турция за участие в опита за военен преврат от юли.От думите на Манолов се разбра, че на 14 октомври на "Дунав мост" при опит да излязат нелегално от България са задържани деветима чужденци, превозвани от турски шофьор. Те са били открити в каросерията на камион. Седмина от тях са граждани на Турция, а двама - на Сирия. Сирийците са настанени в дирекция "Миграция" на МВР.Спрямо шофьора Окръжната прокуратура в Русе е образувала досъдебно производство за незаконно транспортиране на чужди граждани през границата. Манолов препрати към прокуратурата въпроса защо не е образувано разследване и срещу деветимата задържани нелегални мигранти.Зам.-директорът на Гранична полиция обясни, че седмината турски граждани са били задържани с полицейска мярка за 24 часа и след изтичането ѝ спрямо тях е приложена принудителна административна мярка по Закона за чужденците за принудителното им извеждане от България заради нелегалното проникване в страната. От думите му се разбра, че те са предадени в Турция по силата на споразумението за реадмисия, което за турските граждани се изпълнява от 2014 г. За пример от полицията дадоха и статистика, според която по силата на това споразумение през тази година на Турция са върнати 72 нейни граждани, а на Гърция - 194.Манолов заяви, че няма информация дали при предаването на седемте турски граждани са присъствали представители на неправителствени организации и омбудсмана, каквото е изискването по закон. Каза само, че са им били осигурени преводачи и че те са имали 24 часа да обжалват мярката или да поискат закрила, но не са го сторили.Той обаче не коментира дали са им осигурени адвокати, като заяви само, че това "е всеизвестно".


title: Борисов обсъди сътрудничеството в туризма със саудитски принц

maintext:
[Министерският съвет]
Министър-председателят Бойко Борисов се срещна с принц Султан бин Салман бин Абдулазиз Ал-Сауд, председател на борда на директорите на Комисията по туризъм и национално наследство на Саудитска Арабия, който е в страната начело на делегация, проучваща потенциалните възможности за инвестиции тук. Това съобщи пресслужбата на Министерския съвет.
В разговора принц Султан Ал-Сауд посочи, че в последните години Саудитска Арабия извежда туризма като приоритетен икономически сектор с големи възможности за развитие и създаване на партньорства с други държави. Той оцени високо природните дадености и културно-историческото наследство на България и го определи като отлична основа за сътрудничество и реализиране на съвместни проекти, се казва в съобщението.
Борисов е изтъкнал, че броят на посещенията на чуждестранни туристи за последните 10 години е нараснал с близо 40% и надхвърля 7 милиона туристи, което е почти колкото населението на страната. Той е изтъкнал, че България е добре настроена към нови възможности за развитие на туризма и към инвеститори, за да реализира в максимална степен големия си потенциал в този стратегически отрасъл. По думите му, макар все още масовият морски и зимен туризъм да заемат основен дял в отрасъла, огромен потенциал имат различните видове специализиран туризъм, като СПА, културен, исторически. Силно конкурентно предимство е възможността те да се комбинират помежду си.
Министър-председателят е изтъкнал освен това, че България има стратегическо разположение, добри макроикономически показатели, ниски данъци и квалифицирани кадри. "България е икономически стабилна, спазва стриктна фискална и финансова дисциплина и това я прави привлекателна дестинация за инвестиции", е казал министър-председателят.
Преди дни двете страни подписаха Меморандум за разбирателство и сътрудничество в сферата на туризма между България и Саудитска Арабия.


description: Петър Низамов-Перата е обвинен, че противозаконно е лишил от свобода трима афганистански граждани.

title: Прокуратурата вкара обвинение срещу Перата в съда

maintext:
Петър Низамов-Перата при разглеждането на мярката му за неотклонение в съда в Малко Търново през април
Фотограф: Георги Кожухаров
Районната прокуратура - Малко Търново, е внесла в съда обвинителен акт срещу Петър Низамов-Перата, станал известен с доброволческите отряди, които организира по българско-турската граница. Той ще отговаря за противозаконно лишаване от свобода спрямо трима афганистански граждани. Случаят е от април тази година, като Низамов се похвали сам, разпространявайки клип как завързва със свински опашки трима мигранти от Афганистан.Той беше задържан и прекара няколко месеца под домашен арест. Разследването е установило, че в началото на 2016 година Низамов е организирал неформална група лица, самоопределяща се като цивилни отряди за защита на българските майки и вярата през социалната мрежа "Фейсбук". Низамов взел решение да обикаля българско-турската граница с негови съмишленици и да залавят бежанци около границата на българска територия, пишат от прокуратурата.В него е описано и какво се случва при инцидента:"Низамов с неустановеното в хода на разследването лице с маската повалили тримата афганистанци - Доост, Исхаки и Саадат, на земята и с помощта на кабелни превръзки – тип миши опашки, вързали ръцете им отзад на гърба и ги притиснали към земята, с което ги лишили от възможността да се придвижват свободно. След това Низамов завързал и тримата свидетели заедно един към друг, с което също ги лишил от възможността за придвижване. Към този момент се присъединили останалите лица от другите две групи. След като лишил от свобода тримата пострадали, Низамов започнал да ги удря с ритници по краката, както и с шамари. След това Низамов и неустановеното лице с маската започнали да претърсват лежащите на земята свидетели, бъркайки в джобовете им, и претърсили ръчния им багаж. Низамов започнал да обикаля около лежащи Доост, Исхаки и Саадат, държейки в едната си ръка газовия пистолет, а в другата ножа тип мачете, с което допълнително ги плашел. След като не намерили никакви ценни вещи, Низамов и лицето с маската започнали да разпитват Саадат дали носи "мъни" (пари) и "телефон", но и тримата - Саадат, Доост и Исхаки, нямали в себе си пари и телефони, както и други ценни вещи", пишат от обвинението.


description: Ще се търсят възможности за коледни добавки за пенсионерите, съобщи министърът на труда и социалната политика Зорница Русинова.

title: Търсят се възможности за коледни добавки за пенсионерите

maintext: Ще се търсят възможности за коледни добавки за пенсионерите, съобщи министърът на труда и социалната политикаЗорница Русинова, цитирана от БТА.Темата става актуална обикновено в началото на есента, когато правителството добива представа за изпълнението на бюджета. Към септември Министерството на финансите отчете рекорден излишък от близо 3.4 млрд. лв ., но и предупреди, че предстоят и големи капиталови разходи. През миналата година по това време кабинетът отдели 50 млн. лв. коледни надбавки към пенсиите.Днес Русинова уточни, че заедно с финансовия министър ще търсят резерви.Министърът съобщи, че се предвиждат промени в Кодекса на труда, с които да се урегулира броят на почивните дни в годината и на официалните празници. От там нататък право на всеки работодател и служител е да си ползва останалите права за отпуска или за сливане на почивни дни, каза тя в отговор на писмо от работодателските организации срещу сливането на почивни дни покрай празници и отработването им впоследствие в съботите.В отговор на въпрос дали ще се повиши производителността на труда, ако отпаднат дългите почивни дни, Русинова каза, че такъв анализ би бил доста абстрактен.По думите й сливането е в интерес предимно на туристическия сектор, където има ръст на услугите, а за останалите сектори е въпрос на организация.


title: Михаил Груев, председател на агенция "Архиви": Започваме работа по списъците с жертвите на комунизма

maintext:
Михаил Груев
Фотограф: Велко Ангелов
Доцент Михаил Груев е председател на Държавната агенция "Архиви". Той е преподавател по съвременна българска история и етнология на етническите групи в Софийския университет "Св. Климент Охридски". Бил е гост-лектор в университетите в Мюнхен, Саарбрюкен, Белград. Автор е на три монографии, на студии и статии по проблемите на "възродителния процес", колективизацията на българското село, комунистическия елит и пр. От 2011 г. ръководи Катедрата по история на България в Историческия факултет на СУ "Св. Климент Охридски"- Подобни юбилеи са повод за равносметка, както и да се види кое да се промени. През последната година обновихме административната страница на архивите, която е съобразена с обствоятелството, че архивите освен всичко друго са част от държавната администрация и нормативно са задължени да осигурят улеснен достъп до обществени поръчки и информация. Стремим се да мотивираме повече хора да даряват фондове и документи, които притежават, в държавните архиви. Работата ни освен всичко друго е да ги убедим, че тези неща няма да потънат. Те ще бъдат надлежно съхранени, ще могат да се ползват от изследователи, от граждани, журналисти и всякакъв вид потребители. За това и създадохме нова рубрика "дарители", където сме представили най-значимите колекции, които сме получили през последните години. Разбира се, за нас е ясно, че за в бъдеще придобиването на нови документи ще зависи във все по-голяма степен от възможността за откупки, защото конкуренцията на антиквари, галеристи...- Да. Конкуренцията е много голяма и отново опираме до финансовия ресурс. Ние пуснахме и един сайт на произведения на изобразителното изкуство, което се съхранява във фондовете ни. В архивите ни има изключително много произведения и то на големи майстори от края на 19 век и началото на 20-ти. Те са абсолютно неизвестни за широката публика, а някои са неизвестни и за професионалните изкуствоведи. Това преди всичко е колекцията на Бистра Винарова, съпругата на Симеон Радев. Поради политическата конюнктура тя попада в абсолютна неизвестност. Жена, която се школува в началото на 20-ти век в Германия, в самата родина на световния експресионизъм, става част от естетическата група "Мост", в която членуват най-големите имена на немския експресонизъм. Бидейки част от тези кръг, всичките тези художници са й подарявали картини и по този начин във фондовете на архивите се съхраняват произведения на световни имена.Пример за дарителство е архивът на скулптора проф. Атанас Дудолов, много известен български скулптор от междувоенния период. Също така е изпаднал от канона. Той няма деца, умира през 1971 г. Сестра му дарява апартамента му и всичко, което има, заедно с ателието му. Ателието и мазето му са били заключени в продължение на 45 години. Оттам излязоха великолепни образци.Предстои до края на годината да качим на сайта обемния фонд с произведения на Харалампи Тачев, много интересен приложен художник. Имаме и доста работа по Константин Щъркелов и групата карикатуристи – Александър Божинов, Александър Добринов, Райко Алексиев. Имаме страшно много техни неща, които предстои да качим на този сайт. Това е и част от нашата политика към отваряне, към публичността.Друго, с което с бихме могли да се похвалим, е сайтът с документи на "Народния съд".Приоритет е дигитализацията на архивните масиви. Дълбоко се надявам, че държавното ръководство ще осъзнае тази обективна потребност на архивите да се модернизират и да се развиват, защото с това финансиране, което имаме в момента, ние можем да продължим да вършим рутинни дейности, но до някакъв съществен поврат в дигитализацията, което е бъдещето на архивистиката, не сме в състояние да достигнем.– Това е важен въпрос. Вървим по два признака. Единият е ползваемост на документа. Другият признак е уникалност, старинност и застрашеност на съответните документи. До този момент имаме около 20 терабайта, което е 200 000 изображения. Но това е нищожен процент от масива архивни документи. Няма архивни системи в света, които са достигнали до тотална дигитализация. Това е под 1 процент от общия брой на документите, които имаме, а другаде този процент достига до 8%.- Работим по списъците на загиналите в Първата световна война. Това е част от един голям проект "Войните на България", който бе започнат през 2012 г. по повод 100 годишнината от Балканската война. Тогава качихме имената на загиналите от двете Балкански войни, след това продължихме със Сръбско-българската и Втората световна. Първата световна я оставихме накрая, тъй като там работата е най-обемна - загиналите са над 100 000. Всяко едно от тези имена трябва да се засече по войскова част, мястото и обстоятелствата на смъртта. До края на годината предстои да пуснем и тези списъци, с което ще приключим проекта. По този начин и Незнайният войн, ще се превърне в една метафора. Разбира се, винаги някой може да не е в списъка. Но всеки, у когото има памет в рода за починал дядо или прадядо, може да провери името, мястото на което е загинал и обстоятелствата. Считам, че това ще бъде изключително ценно помагало и за изследователи, и за краеведи, и за хора, които искат да научат нещо повече за миналото си и за миналото на своя род.От началото на следващата година ще започнем работа със списъците на жертвите на комунистическия режим. Съществуват много разночетения на тези цифри. И в историографията и в обществото се хвърлят най-различни числа – между 10 000 и 30 000 души. Говорим за категорията "убити и безследно изчезнали". Това е и голяма отговорност, защото към всяко едно име трябва да се подходи индивидуално, да се потърсят документи, да бъде сигурно, че този човек е загинал. Предполагам, че това ще бъде задача за следващите две години.- Да. Има най-различни интерпретации. Ние се стараем да дадем на обществото тази информация и тя трябва да бъде формулирана през цялостната оценка на тези събития и период. Това не е само наша задача, това е задача и на образователната система, и на академичните среди и т.н. Но аз мисля, че когато разполагаме с тази информация, всички които формират публичната представа – учители, учени, журналисти..., няма да могат да я игнорират.- На нас ни е необходим обективен прочит, не политически. Обективният прочит включва анализирането на цялата информация. Разбира се, когато говорим за комунистическия режим, трябва да кажем, че той е много по-сложен феномен. Той не е само тези убийства, които без съмнение са факт. Но той е и един социален асансьор, който дава възможност на стотици хиляди, на милиони хора да сменят своя социален статус, да се придвижват по-нагоре. Това също е част от тази обща равносметка. В този смисъл, той трябва да бъде оценяван в цялата му сложност и противоречивост.- Аз самият съм автор на един от учебниците за 6-ти клас, така че е малко нескромно да говоря по принцип за учебниците по история. В критичния преглед би трябвало да включа и учебника, на който съм съавтор. Така или иначе учебниците са функции от учебната програма. Дори и самото фиксиране на заглавията на уроците е заложено в учебния план и авторите почти нямат възможност за движение извън тази рамка. Това се отнася не само до учебниците по история. Те са много фактологични. По стар маниер ние историците се опитваме да вложим максимално много фактология, изпускайки обстоятелството, че в ерата на интернет едно дете има възможности да се интересува от тези факти добавъчно. Няма нужда учебното съдържание да бъде уплътнявано от толкова много фактология. Трябва да научим децата да мислят критично, да съпоставят различни явления и събития, да правят паралели, а не просто да наизустяват факти и събития.Проблемът за писането на история е по-глобален. Би следвало да се мисли въобще за учебниците по история.- Мисля, че пътят, по който тръгна поредната реформа, е общо взето правилен. Той е свързан с обстоятелството, че по-новата история трябва да бъде в по-горните класове. От решаващо значение е учебната програма, както и колективите, които пишат учебниците. В България някак си се утвърди практиката учебниците да се пишат от академични учени, големи имена в съответната област, докато според мен е важно те да бъдат писани от учители и то учители с голям опит във всичките класове. Което не означава, че не трябва да има и академични. Но също така е важно да бъдат написани на такъв език, че да бъдат четими от децата. Да привличат, а не да отблъскват едно дете.


description: Установени са нарушения при изпълнение на Наредбата за определяне на условията и реда за осигуряване на безплатна храна и/или добавки към нея на работниците и служителите в дружеството. Към момента на проверката работодателят не е осигурил ваучерите за храна за месеците март, април, май, юни, юли и август 2016 г, за което неколкократно бил санкциониран.

title: Прокуратурата откри нарушения в Мини "Бобов дол"

maintext:
Фотограф: Надежда Чипева
Прокуратурата е установила редица нарушения в рудник "Бабино" при Мини "Бобов дол" - от неизплащане според договорения план на заплати, през липса на обезщетения за напуснали до начислени, но неясно дали платени социални осигуровки. Това се разбира от съобщение на държавното обвинение. Някои от констатациите вече са били съобщавани, а новата проверка, извършена от Окръжна прокуратура Кюстендил беше по повод стачката на миньорите Според резултатите, изпратени на Инспекцията по труда, заплатите на миньорите е трябвало да бъдат изплащани на три пъти: аванс между 20-25 число на текущия месец, остатъкът на две равни части: първа част - между 5-10 число на месеца, втора част - след 12 число на месеца, следващ месеца, през който е начислено.Това е предвиждал колективен трудов договор, сключен в началото на юли тази година между ръководството на "Въгледобив Бобов дол" ЕООД, от една страна, СС на КНСБ при "Въгледобив Бобов дол" ЕООД и РОС "Подкрепа" при "Въгледобив Бобов дол" ЕООД, от друга страна."Контролните органи установили, че месечните възнаграждения за м. август 2016г. са изплатени както следва: авансът е изплатен на два пъти - на 02.09.2016 г. и на 09.09.2016 г., първа част от остатъка - на 07.10.2016г. и втора част от остатъка - на 13.10.2016г., тоест забавено е изплащането единствено на аванса за м. август", пише още прокуратурата.Стачката на миньорите приключи, след като започна изплащането на заплатите им.Прокуратурата припомня, че са извършени предходни проверки, които са констатирали нарушения, свързани с неизплащане на трудови възнаграждения на работници и служители за март и април.В тази връзка били издадени предписания за отстраняване на нарушенията, след което заплатите били изплатени.На 12 октомври тази година, ден след като над 20 миньори обявиха, че ще останат под земята, докато заплатите им не бъдат изплатени, са съставени пет акта за установяване на административни нарушения за неизплатени ваучери и един за неизпълнено предписание за изплащане на ваучерите за март с краен срок 30 юли.Общата сума на дължимите ваучери за периода април – август 2016 г. е в размер на 234 770 лв. На 13 октомври с приемно-предавателен протокол ваучерите за храна на работещите в рудник "Бабино" са получени и е започнало тяхното раздаване. Същите са 13 242 и на обща стойност 62 369 лв.На работниците с прекратени трудови правоотношения не са изплащани полагащите се обезщетения. За периода от октомври 2015 г. до август 2016г. общият размер на тези суми възлиза на 28 428 лв., дължими на 20 работника. За тези нарушения на "Въгледобив Бобов дол" ЕООД от началото на годината са съставени три акта и издадени две наказателни постановления. От прокуратурата съобщават, че предстои издаването на трето.При проверката е установено, че по изготвените платежни ведомости за работна заплата за м. юли и м.август 2016г. дължимите осигурителни вноски на работниците от Рудник "Бабино" са начислени от работодателя, като инспекцията по труда в Кюстендил не разполага с данни дали сумите са постъпили по сметка на НОИ.Рудник "Бабино" попада в списъка на рискови обекти, подлежащи на периодичен контрол с периодичност от 3 месеца за 2016г., утвърден от Изпълнителния директор на ИА "Главна инспекция по труда".През 2016г. са извършени 8 проверки, констатирани са 36 нарушения по спазване на трудовото законодателство и безопасност на труда, дадени са 33 предписания. Нарушенията, които са установили контролните органи, касаят Правилника по безопасността на труда в подземните въглищни рудници. Съставени са два акта за неизпълнени предписания по чл. 415, ал. 1 от КТ от 12.10.2016г., като дирекцията осъществява непрекъснат последващ контрол за изпълнение на дадените предписания.Прокуратурата е предложила на инспекцията по труда да предприеме мерки относно своевременно и законосъобразно приключване на образуваните административнонаказателни производства, както и да продължи контрола по дадените предписания.


description: Публикуваме анализа на Института за пазарна икономика.

title: Срещу банките, просто така - управление на слуховете

maintext:
Фотограф: Цветелина Николаева
Предистория
Мотивацията на активизма
- Банките си въвеждали такси, т.е. цени за различни услуги. Това си е тяхна работа. От това не следва, че "ние" трябва да ги ограничим. Кой ограничава ценообразуването да услугите на други дружества?
- Проблемът бил голям – по отношение на какво, колко е голям фактически?
За всяко нещо трябвало да се плаща. Ами, да, безплатен обед няма. Как биха реагирали депутатът или организацията с писмото, ако от тях се иска да предоставят стоки и услуги без пари?
- Банките се "хвалели" с печалба. Чисто егоистично, като клиент и всъщност кредитор на банките, в които си държа парите, за мен е по-добре да отчитат печалба, а не загуба.
- Това ли иска председателят на икономическата комисия или просто му се струва, че печалбата на банките е също "голяма"? И в двата случая, ако наистина е казал това, този човек не разбира от икономика и не следва да бъде председател на тази комисия.
- Може би той иска да се ограничи печалбата на другите, в този случай банките, а не тази на неговия бизнес? И в този случай той не става за председател на комисия.
Уведомлението и пазара
Важни тук са няколко положения. - С приемането на закона всички ползватели на банкови услуги могат да се смятат за уведомени. Но за банките е и практично (имат интерес), и задължително да информират клиенти си.
- Съобразяването с нови изисквания не пада от небето и струва пари. То може да бъде финансирано от всички клиенти на банките – на едните от лихвите по спестяванията (те се намаляват), на другите от лихвите по кредитите (те се увеличават). Но може да бъде финансирано и от онези, които конкретно ползват дадена услуга – проверка, извлечение по сметка, свидетелство, акредитив, гаранция и пр.
- В крайна сметка не е ясно дали ропотът е срещу таксите и изискванията, въведени с този и други закони, или е просто така – да се ругаят "банкстерите" и чорбаджиите-изедници.
- Разбира се, понеже приемането на нови изменения в ПУПС предстои със сигурност, възможно е целият шум да е просто за да могат след това депутатите да кажат "приехме закона и ограничихме банкстерите". Проблем няма, но важното е да се каже, че той е "голям" и да се повика БНБ да обясни. Приносът на депутати и работодатели за създаването на вредно обществено настроение е просто странична щета. Още веднъж за безплатния обяд
Когато видите във вестник "Нови такси за нищо" въвеждат банките,[3] не вярвайте.
Банките са най-регулираните дружества в съвременния правен свят. Разни на пръв поглед безсмислени такси като например обработка на запор, ползване на външни услуги на нотариуси, адвокати, ЧСИ и пр. изискват някой да се заеме с тях. Запорът не може сам да се заведе (осчетоводи и пр.), по него се дължат такси на държавни органи, адвокати и др. Използване на човешки ресурс изискват и почти всички свидетелства, проверки, извлечения и пр. услуги, оказвани от страна на банките.
Софтуерът е ясно, че струва пари, но търсенето на аналогия с доставчиците на интернет услуги е некоректна, защото: - банките не могат да разпръснат финансирането на онлайн услуги като ви пращат по пощата или ви показват реклами;
- те не могат да разпрострат програми и данни за всеобща употреба и да разпространяват програми и документи;
- кореспонденцията с клиентите им е строго конфиденциална и по традиция и договор трябва да бъде пазена като такава. Ако не са луди, клиентите на банките не биха приели нарушаването на тези три конвенции и затова те си плащат за тази услуга.
Критерият за смисленост на всяка услуга е готовността да се плаща. Регулирането вкарва шум в тази договорка, в свободата на сделките.
- Би било странно, ако някоя банка няма такси – това ще рече, че нещо са правили не както трябва.
[1] Виж:
[2]Виж протокол от заседанието, на което е присъствала споменатата организация на работодателите:
[3]Миналата седмица подобни бомбастични "новини" разпространиха БГНЕС и Е-vesti. Важни тук са няколко положения.Когато видите във вестник "Нови такси за нищо" въвеждат банките,[3] не вярвайте.Банките са най-регулираните дружества в съвременния правен свят. Разни на пръв поглед безсмислени такси като например обработка на запор, ползване на външни услуги на нотариуси, адвокати, ЧСИ и пр. изискват някой да се заеме с тях. Запорът не може сам да се заведе (осчетоводи и пр.), по него се дължат такси на държавни органи, адвокати и др. Използване на човешки ресурс изискват и почти всички свидетелства, проверки, извлечения и пр. услуги, оказвани от страна на банките.Софтуерът е ясно, че струва пари, но търсенето на аналогия с доставчиците на интернет услуги е некоректна, защото:Ако не са луди, клиентите на банките не биха приели нарушаването на тези три конвенции и затова те си плащат за тази услуга.Критерият за смисленост на всяка услуга е готовността да се плаща. Регулирането вкарва шум в тази договорка, в свободата на сделките.- Би било странно, ако някоя банка няма такси – това ще рече, че нещо са правили не както трябва.[1] Виж: http://paper.standartnews.com/bg/article.php?d=2016-09-28&article=264664 [2]Виж протокол от заседанието, на което е присъствала споменатата организация на работодателите: http://www.parliament.bg/bg/parliamentarycommittees/members/2328/reports/ID/6183 [3]Миналата седмица подобни бомбастични "новини" разпространиха БГНЕС и Е-vesti.
Публикуваме анализа на Института за пазарна икономика По някаква случайност във вторник сред приятелите ми във "Фейсбук" започна хленч, че таксите, които събирали банките за услуги към клиентите, били големи, а и те не предупреждавали, когато ги сменяли. Това ми напомни вопли на активисти, които събираха преди време подписи срещу банките в центъра на София и някои филипики на омбудсмана срещу банките.Опитах се да обясня откъде идват и как се формират цените на тези услуги на банките. Отговориха ми, че както примерно "Гугъл" не събирал такси за мейли и проверка на сайтове, така банките не трябвало да събират такси за интернет и други проверки. Впрочем не "банките", а "банкстерите". Средновековната омраза към банките ме накара да потърся и другаде какво става.И намерих: в същия ден в-к "Стандарт" излиза с бомбастично заглавие "Депутати свалят банковите такси (Икономическата комисия вика БНБ на среща след писмо от бизнеса)".[1] Оказа се, че в Троян, вестникът, една работодателска организация, двама депутати и местен бизнес били обсъждали регионалното развитие, земеделието, образованието, още нещо и между другото и въпросното писмо.Тя не е много ясна. "Стандарт" цитира Петър Кънев (председател на икономическата комисия в законодателното събрание): "Всяка банка си е въвела различни такси и трябва да намерим начин как те да бъдат ограничени, заяви Петър Кънев. По думите му проблемът е голям за българския бизнес, за всяко нещо трябва да плащаме, дори и ако нямаме дълг към банката, ни искат такса за изваждане на удостоверение за това, каза Кънев и цитира, че в същото време търговските банки се хвалят с печалба от над милиард лева за първото полугодие на годината."Тези мотиви поставят няколко въпроса.Трябва да кажа, че аз ценя услугите на фирмите на г-н Кънев и с готовност ги плащам.От 25 години аз не си спомням промяна в цените за банково обслужване, при която аз като отделен клиент и юридическите лица, които съм ръководил, да не са били информирани от банките за такава промяна. Имаше случаи, когато отивам до банката, но се оказва, че тя е фалирала (без да ме уведоми) – но това е друга тема.При сделките винаги е налице един общ феномен. Нарича се асиметричност на информацията. Продавачът знае повече от купувача за онова, което продава. Но той не знае със сигурност дали ще му купят стоката и на каква цена. Когато купувачът не е принуден от външна сила да купи именно от този продавач, той ще потърси информация от други продавачи. Всички те, за да го спечелят, ще трябва да му разкажат повече за стоките и услугите си. И е в интерес на продавача разходът за информиране на купувача да бъде сведен почти до нула.Банките са много, отношенията с тях за доброволни и всъщност купувачът на услугите им решава от коя точно банка да ги купи. Затова и системата с уведомлението и поддържането на ниски разходи (такси) работи от само себе си.Независимо от това през последните години депутатите на няколко пъти въвеждат нови изисквания и за уведомяването, и за начина на формиране на таксите. Това е законът за платежните услуги и платежните системи (ПУПС). Нови промени в този закон, произтичащи от директива на ЕС (2014/92 относно съпоставимостта на таксите по платежните сметки и достъпа до платежни сметки за основни операции), бяха внесени в парламента през април и приети от комисията по икономическа политика през май т.г.[2] Самата директива не отчита горните чисто пазарни стимули в областта на предмета, който регулира, но това също е друга тема.


description: Според сто процента обработени бюлетини управляващата Демократична партия на социалистите на Мило Джуканович е спечелила 41.1 процента от гласовете, а опозиционният Демократичен фронт - 20.6 на сто. Черногорският парламент има 81 места, а за формиране на мнозинство са необходими 41 депутати. При тези обстоятелства решаващата дума за това кой да управлява имат партиите на малцинствата, тъй като формацията на Джуканович си осигурява 36 депутати - с 5 по-малко за абсолютно мнозинство.

title: Управляващата партия в Черна гора печели изборите, но без мнозинство

maintext:
Премиерът на Черна гора Мило Джуканович.
Лидерът на управляващата в Черна гора Демократична партия на социалистите (ДПС) Мило Джуканович провъзгласи победата й на състоялите се вчера парламентарни избори, предаде БТА, като цитира "Ройтерс"."Защитихме страната си и правото да управляваме нашето бъдеще", каза той в обръщение към привържениците си тази нощ. Джуканович подчерта, че Черна гора ще продължи по обявения по-рано курс за влизане в ЕС и НАТО.Според сто процента обработени бюлетини управляващата Демократична партия на социалистите (ДПС) на Джуканович е спечелила 41.1 процента от гласовете, а опозиционният Демократичен фронт - 20.6 на сто. Черногорският парламент има 81 места, а за формиране на мнозинство са необходими 41 депутати. При тези обстоятелства решаващата дума за това кой да управлява имат партиите на малцинствата, тъй като формацията на Джуканович си осигурява 36 депутати - с 5 по-малко за абсолютно мнозинство.Джуканович каза, че веднага след като бъдат обявени официалните резултати, ще започне преговори за съставяне на коалиция със социалдемократите и партиите на националните малцинства - босненци, хървати и албанци.По предварителни данни в новия парламент освен трите основни играча - ДПС и двата опозиционни блока Демократичен фронт и коалиция "Ключ", влизат още шест партии. От тяхната позиция ще зависи разпределението на силите.Представителят на Демократичния фронт Емило Лабудович също обяви победа за обединената опозиция и потвърди намерението й да отстрани от власт Джуканович, който управлява като премиер или президент от четвърт век, съобщи ТАСС. Лабудович каза, че по негови сметки опозицията събира 41 мандата, т.е. мнозинство, достатъчно за формиране на правителство.Предстои Държавната избирателна комисия да публикува окончателните резултати.От Демократичния фронт обвиниха управляващите в редица изборни нарушения."Няма оправдания за това, което се случи, ще търсим начин, ще предлагаме споразумения за съставяне на преходно правителство, което да направи така, че никога повече да няма брутална намеса на полицията в изборния процес", заяви Андрия Мандич, един от лидерите на Демократичния фронт."Полицейската хунта, която управлява в Черна гора, направи всичко, за да запази Мило Джуканович. Затова в неделя бе предприета полицейска акция , в която бяха арестувани всички, които са разочаровани от политиката на ДПС", каза Мандич и добави, че според тяхното преброяване опозицията има мнозинство с 41 спечелени мандата.Небойша Медоевич, друг от лидерите на Демократичния фронт, заяви, че изборите не са били честни и демократични. Според него няма кой да приеме коалиция с ДПС, освен ако това не бъде резултат от политическа корупция. Медоевич призова партиите на малцинствата да седнат с опозицията на масата за преговори и да постигнат договор."Това е изкуствен опит на Джуканович отново да вземе властта. Стабилността в Черна гора е застрашена. Вчера бяха арестувани 2500 наши активисти, арестуваха майките им и всичко това, защото протестираха срещу Джуканович. Арестуваха и набедени за терористи хора, които искали да свалят Джуканович. Най-възрастният е на 73 години, а най-младият на 17 - виждате за какво става дума. Черна гора днес е по-нестабилна от вчера", заявява Демократичният фронт.По време на изборите вчера полицията задържа 20 сърби по подозрение за тероризъм. По непотвърдена информация сред задържаните е и Братислав Дикич, бивш командир на сръбските специални части, който през 2013 г. бе свален от поста си заради обвинения в незаконни дейности.


title: Как Меси, Неймар и Суарес станаха "пияни моркови" (видео)

maintext: Тики-така до припадък. Дали това става за мото на "Барселона" не е ясно.Ясно е обаче, че има начин дори на звезди като Лионел Меси, Неймар и Луис Суарес топката да им бъде "скрита". Дори и накуп.Тримата трябваше да понесат шегите на съотборниците си след игра на т.нар. квадрат по време на тренировка. Меси, Неймар и Суарес бяха заобиколени от останалите играчи, но така и не успяха да стигнат до топката по време на разиграването.Каталунците се готвят за домакинството си на "Депортиво" в събота. Очаква се Меси да се върне в игра в срещата , като е по-вероятно да влезе като резерва.Следващата седмица предстои един от най-интересните двубои от груповата фаза в Шампионската лига. Каталунците приемат "Манчестър сити", воден от бившия им треньор Хосеп Гуардиола.